Koničnih stekel za Vašo milost še nisem prejel. Kakor so mi sporočili, naj bi prispela v štirinajstih dneh. Vaša milost si verjetno misli, da sem nanja pozabil, vendar sem se najavil najprej 1. maja, nato 1. junija, kakor so me naročili, sedaj pa – videli bomo – v štirinajstih dneh. Dr. Schmid me je s prijaznim opominjanjem Vaše milosti razveselil, Jenka pa <u>brez pisma</u> v rokah razžalostil. Jenko ne verjame, da bi <u>tukaj obstajale tudi druge tovrstne zasebne tovarne</u>; ali se prav njemu otežuje? Ravno zaradi prepričanja, da <u>torej</u> priporočilo Vaše milosti profesorju <u>Leitnerju</u> ne bo povzročalo nevšečnosti, sem ugodil njegovi želji, da Vaši milosti posredujem njegovo prošnjo. Rad bi postal bogat, da bi svojo družino rešil pomanjkanja. Neki trgovec in njegova ekscelenca S<sup>xx</sup> sam bi mu založila kapital. Življenje profesorja v pomanjkanju ni zanj, kakor misli, nikakršno življenje. <i>Bog mo dej – srézho al pamet!</i> Toda če hočeš iz <u>nič</u> nekaj ustvariti, moraš biti takšen. Da le ne bi povečal <u>stotnij</u> tistih, ki so se nasproti <u>enemu</u> uspešnemu na ta način prezadolžili in propadli! <i>Sed si potes, das illi illam commendatitiam aut potius <u>introductoriam:</u> hic est Jenko, qui vult hoc, nisi tibi officit.</i>
<p>Od Dobrovskega še nimam nobenega odgovora <u>za</u> Appendinija. Cesarice ga bodo razvedrile. Jutri mu bom pisal.
</p><p>Primic me je prav ponižno-ponosno prosil za milost. <u>Še enkrat</u> ga bom sprejel, <i>quantum <u>possum</u> et ille <u>indiget</u> </i> <u>.</u>
</p><p><i>De bello nil adhuc, nec de pace in Valachia quidquam veri. Mox audiemus.</i>
</p>
<i>De alphabeto slavico pensamus semper et fiet pro viribus</i>. Volney, slavni potujoči orientalist, je to zadevo enako, kakor sem o njej v predgovoru svoje slovnice, ne da bi o njem kar koli vedel, mislil sam (<i>Simplification der langues Orientales,</i> četrti letnik, oktober 1796), imel za bedno arabsko abecedo. <i>Sed tantum valet consuetudo, ut rem <u>verissimam</u> <u>frustra</u> suasisse videatur!</i>
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-06-13
<a rel="nofollow" class="external free" href="http://nl.ijs.si/e-zrc/zois/html/MP40.html">http://nl.ijs.si/e-zrc/zois/html/MP40.html</a>